ดาวโจนส์ปิดลบ/น้ำมันทรงตัว/ทองพุ่งอีก
หุ้นดาวโจนส์ปิดลบ 158.71 จุด ด้านราคาน้ำมันเพิ่มขึ้น 25 เซนต์ ขณะที่ทองคำพุ่ง 15.60 ดอลลาร์
12 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,921.23 จุด ลดลง 158.71 จุด หรือ -0.44%, ดัชนี เอสแอนด์พี 500 ปิดที่ 4,649.27 จุด เพิ่มขึ้น 2.56 จุด หรือ +0.06% และดัชนีแนสแดค ปิดที่ 15,704.28 จุด เพิ่มขึ้น 81.58 จุด หรือ +0.52%ดัชนีดาวโจนส์ตลาดหุ้นนิวยอร์กปิดร่วงหลุดจากระดับ 36,000 จุดเมื่อวันที่ 11 พ.ย. ถูกกดดันจากการดิ่งลงของหุ้นวอลท์ ดิสนีย์ หลังจากบริษัทเปิดเผยผลประกอบการที่ต่ำกว่าคาด ในไตรมาส 4 ของปีงบการเงิน 2564 โดยกำไรต่อหุ้นของดิสนีย์อยู่ที่ระดับ 37 เซนต์ ต่ำกว่าที่นักวิเคราะห์คาดไว้ที่ 51 เซนต์สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 25 เซนต์ ปิดที่ 81.59 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมกราคม เพิ่มขึ้น 23 เซนต์ ปิดที่ 82.87 ดอลลาร์ต่อบาร์เรลราคาทองคำโคเม็กซ์งวดส่งมอบเดือนธันวาคม เพิ่มขึ้น 15.60 ดอลลาร์ ปิดที่ 1,863.90 ดอลลาร์ต่อออนซ์